Natura 2000-område nr. 185 Gyldenså
Natura 2000-område nr. 185 Gyldenså   er et Natura 2000-område der består af habitatområde H161  ved nordkysten af Bornholms østlige del. Det har et areal på  14 hektar, og det meste  af området er privatejet, men  i det nordøstlige hjørne, er der et lille områd der er ejet af kommunen. 

Natura 2000-området ligger   i Vandområdedistrikt III Bornholm  i vandplanomåde  3.1 Bornholm.  i  Bornholms Regionskommune.

Områdebeskrivelse
Området  er  en løvskovbevokset sprækkedal med vandløbet Gyldenså i bunden og strækker sig ca. 1,5 km ind i landet. Natura 2000-området er udpeget for at beskytte vandløbet med vandplanter samt elle- og askeskoven. Habitatnaturtypen vandløb med vandplanter (3260) er registreret på to strækninger i Gyldenså. Ådalen har en righoldig skovbundsflora med bl.a. blegblå anemone, som i Danmark  kun findes på Bornholm.

Naturfredning
Omkring 10 km af den 13 km lange Gyldensådal og ved  bautastenen Hellig Kvinde, et samlet arealet på 55 hektar, blev fredet  i 1980.  Formålet med fredningen er, at bevare de naturhistoriske værdier i området, og at give offentligheden adgang til dele af området.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
     
Natura 2000-planer
EU-habitatområder i Danmark

Fredede arealer i Danmark

Lokaliteter på Bornholm